
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	09.07.2026.
	
	Nr. RD-26-257-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā biedrības “Vecmīlgrāvja Attīstības Biedrība” 06.07.2026. iesniegumu par publisku pasākumu  “Krītiņsvētki Vecmīlgrāvī”:

1. Noteikt, ka 19.07.2026. no plkst. 10.00 līdz plkst. 14.30 tiks slēgta transportlīdzekļu satiksme Sniedzes ielā, posmā no Skuju ielas līdz Vecāķu prospektam, saskaņā ar satiksmes organizācijas shēmu (pielikumā).

2. Par pasākuma norisi atbilstoši savai kompetencei ir atbildīgi biedrības “Vecmīlgrāvja Attīstības Biedrība” pārstāvji Edgars Miezītis (tālrunis 29299919, e-pasts: vecmilgravis2007@gmail.com) un Kristīne Vīgante (tālrunis 27770540, e-pasts: kristinevigante@inbox.lv ).
3. Ņemt vērā, ka pasākuma organizatore – biedrība “Vecmīlgrāvja Attīstības Biedrība” nodrošinās:

3.1. ceļa zīmju izvietošanu saskaņā ar satiksmes organizācijas shēmu;

3.2. operatīvā transporta satiksmi;

3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.4. sabiedrisko kārtību pasākuma norises vietā norādītajā laikā;

3.5. 1. punktā minētās teritorijas sakopšanu trīs stundu laikā pēc pasākuma beigām.

4. Rīgas valstspilsētas pašvaldības Centrālās administrācijas Komunikācijas pārvaldei:

4.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

4.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

